Limpopo-man doodgeskiet, vrou verkrag tydens huisbraakArgieffoto Maj. Mashudu Malelo, woordvoerder van die polisie, het aan Maroela Media gesê die voorval het in Thohoyandou in Limpopo plaasgevind. Twee verdagtes het die egpaar se kamervenster gebreek om toegang tot die huis te verkry. Hulle het die man in sy kop geskiet en albei verdagtes het die vrou verkrag, voordat hulle gevlug het. “’n Selfoon is na bewering gesteel,” het Malelo gesê. Die polisie ondersoek ŉ saak van moord, twee van verkragting en huisbraak. Geen verdagtes is nog in hegtenis geneem nie. Malelo het ŉ beroep op mense gedoen om met hul naaste polisiestasie in verbinding te tree indien iemand meer inligting oor die voorval het.